Decreto onorario dei soldati ausiliarii del koinon cretese per il proprio comandante
source date: 150 a.C. ca.
availability: Creative Commons Attributions-NonCommercial-ShareAlike 4.0 International License (https://creativecommons.org/licenses/by-nc-sa/4.0/)

ἔδοξε τοῖς ἐξαπεσταλμένοις εἰς Ἀλεξάνδρειαν ὑπὸ τοῦ κοινοῦ τῶν Κρηταιέων συμμάχοις· ἐπειδὴ Ἀγλαὸς Θεοκλέους Κῶιος, τῆς μεγίστης τιμῆς καὶ προαγωγῆς ἠξιωμένος παρὰ βασιλεῖ Πτολεμαίωι τῶι πρεσβυτέρωι, πρότερόν τε πολλὰς καὶ καλὰς ἀποδείξεις ἐν τοῖς ἀναγκαιοτάτοις καιροῖς πεποίηται τῆς πρὸς τὰ πράγματ’ εὐνοίας καὶ δὴ καὶ νῦν ἐν τῆι γενομένηι κατὰ Κύπρον στρατείαι, βουλόμενος πᾶσι φανερὰν καθιστάναι τὴν ἑαυτοῦ καλοκαγαθίαν καὶ τὴν εἰς τὸν βασιλέα φιλοστοργίαν, οὔτε κίνδυνον οὔτε κακοπαθίαν οὐδεμίαν ἐκκέκλικεν, ἀκολούθως δὲ τοῖς προπεπραγμένοις ἀπροφασίστως ἑαυτὸν ἐπιδιδοὺς καὶ διὰ τῶν ἔργων καὶ διὰ τῶν ἀρίστων συμβουλιῶν ἀγαθὸς ὑφηγητὴς ἐγίνετο καὶ ἄξιος τῆς τε πατρίδος καὶ τῆς ὑπαρχούσης αὐτῶι δόξης καὶ ἐν τῶι βίωι κατὰ πάντα καθαρειότητός τε καὶ δικαιοσύνης, ὑπάρχων τε πάντων Κρηταιέων πρόξενος, τοὺς παραγινομένους ἀπὸ τῶν πατρίδων ἡμῶν κατὰ πρεσβείαν ἢ κατ’ ἄλλην ἡνδηποτοῦν χρείαν τιμῶν καὶ πολυωρῶν διατελεῖ, ἀκολούθως δὲ καὶ τοῖς στρατευομένοις Κρητῶν ἐν τῆι βασιλείαι προθύμως ἑαυτὸν εἰς πᾶν τὸ παρακαλούμενον ἐπιδίδωσιν, πειρώμενος ἑκάστωι τῶν προσδεομένων ἀγαθοῦ τινος γίνεσθαι παραίτιος, κρίνων ἀεί ποτε κάλλιστον εἶναι μὴ μόνον τοῖς ἀπὸ τῆς ἰδίας ἀρετῆς, ἀλλὰ καὶ ἀπὸ τῆς τύχης προτερήμασιν καταχρῆσθαι πρὸς εὐεργεσίαν ἀνθρώπων ἐφ’ ὅσον ἐστὶ δυνατός· ὅπως οὖν καὶ οἱ πεμφθέντες κατὰ συμμαχίαν ὑπὸ τοῦ κοινοῦ τῶν Κρηταιέων πρὸς βασιλέα Πτολεμαῖον εὐχάριστοί τε φαίνωνται καὶ τοὺς ἀξίους ἄνδρας καὶ πολὺ διαφέροντας ἐν πᾶσιν ἐπισημαινόμενοι· τύχηι ἀγαθῆι· δεδόχθαι· διά τε τὰ προδεδηλωμένα καὶ διὰ τὴν εὐσέβειαν ἣν ἔχει πρὸς τὸ θεῖον ἐπαινέσαι Ἀγλαὸν Θεοκλέους Κῶιον καὶ στεφανῶσαι χρυσῶι στεφάνωι, στῆσαι δ’ αὐτοῦ καὶ εἰκόνας χαλκᾶς δύο, ὧν τὴν μὲν ἐν Κῶι, τὴν δ’ ἑτέραν ἐν Δήλωι, καὶ παραστῆσαι ἑκατέραι αὐτῶν στήλην ἀναγράψαντας τόδε τὸ ψήφισμα· ἑλέσθαι δὲ καὶ πρεσβευτήν, ὅστις Κώιους τε παρακαλέσει ἀποδεῖξαι τὸν κάλλιστον πρὸς τὴν ἀνάθεσιν τόπον, καὶ Ἀθηναίους ἵνα καὶ ἐν Δήλωι κατὰ τὸ ὅμοιον ἐπιφανέστατος ἀποδειχθῆι τόπος.

Il decreto, pervenuto nella sua interezza, è emanato dai soldati inviati dal koinon cretese presso l’armata tolemaica, verosimilmente come il documento analogo ID 1518: la formula di sanzione alle linee 1-2, infatti, mostra costoro in qualità di responsabili della decisione presa.

La sezione relativa alle motivazioni del decreto, alle linee 2-30, e parte del suo oggetto, alle linee 30-35, elencano i meriti di Aglaos figlio di Theokles di Cos, comandante (?) al servizio di Tolemeo VI, distintosi in particolare in occasione di una recente operazione militare svoltasi a Cipro. Il personaggio, già stato insignito della prossenia da parte del koinon cretese (l. 19; altri conferimenti di prossenia da parte del koinon sono documentati in IMT SuedlTroas 550 VIII e IC II 16 9), è elogiato per i propri meriti nei confronti degli ambasciatori o altri individui inviati dalle patrie dei soldati (i.e. le loro poleis di origine; ll. 19-22) e nei confronti dei soldati stessi (ll. 22-25).

L’oggetto del decreto, introdotto da un’espressione benaugurale e da una formula di sanzione costituita dal solo verbo δεδόχθαι, prevede il conferimento di una corona d’oro ad Aglaos e l’erezione di due sue statue bronzee, da collocarsi a Delos e a Cos, accompagnate da una stele recante il testo del presente decreto; viene prevista inoltre la scelta di un ambasciatore da inviare a Cos e Atene affinché chieda loro di scegliere il luogo più in vista nelle città stabilite per la collocazione delle statue (ll. 35-46).

Elementi istituzionali o altri termini rilevanti: dokeo, koinon cretese, presbeutes, proxenos, psephisma, stratiotes (strateuo, symmachos).

Edd. Holleaux 1920, n. A; Dürrbach, Choix 92; ID 1517 ; Pouilloux, Choix 17.

Cf. Magnelli 1994-1995, pp. 47-48; Habicht 2007.